Любен Каравелов
България воскресе

chitanka.info

Събрале са много гости,

звани и незвани,

налетеле орли, гарги,

налетеле врани;

дошел ти е и кум Вълчо

с свойта кума Леса, —

за ядене когато е,

секи сваля феса.

Лапат, късат тие гости

кой колко желае;

а за утре нито една

душица не хае.

„Късай днеска, а за утре

не са грижи, брате“!,

казва Леса на кумът си

и гълта комате…

От викове, от радости

земя са потресе…

В това време България

„Из мертвих воскресе“!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.